जया बच्चन ने कहा कि नोटबंदी बगैर तैयारी के उठाया गया एक ऐसा कदम था, जिससे लोगों को काफी परेशानी हुई. लेकिन उस वक्त कहा गया कि इससे कैशलेस इकनोमी बनाने में मदद मिलेगी. जया बच्चन ने कहा कि सरकार डिजिटल पेमेंट की बात तो करती है, लेकिन उसके लिए जरूरी संसाधन मुहैया नहीं कराए जा रहे हैं. दुकानदारों को कार्ड से पेमेंट स्वीकार करने के लिए पॉइंट ऑफ सेल (POS) मशीन मिलने में बेहद मुश्किल आ रही है.